Štátny pedagogický ústav
Pluhová 8
830 00 Bratislava

Účastník ZPC	
Meno, priezvisko, titul:	Petra Fridrichová, Mgr., PhD.	
Úsek:	Štátny pedagogický ústav, riaditeľka ŠPÚ 	
	
Zahraničná pracovná cesta	
Miesto konania – štát, mesto:	Česká republika, Praha	
Organizátor:	NIDV	
Termín:	29.2.– 02. 03. 2016	
Účel:	Účasť na pracovnom rokovaní medzi ŠPÚ a NIDV 	
Rokovací jazyk:	český jazyk	
	
Rámcový program
29.02..2016	15:00	         Odchod delegácie z ŠPÚ z Bratislavy
                  20:00            Príchod delegácie ŠPÚ do Prahy, ubytovanie

01.03.2016	10:00 – 12:00	Oficiálne prijatie delegácie ŠPÚ
                                    Slávnostné stretnutie zástupcov ŠPÚ a NIDV
-	Slávnostný podpis partnerskej zmluvy
-	Diskusia o aktuálnych témach DVPP                        
13:00 – 16:00	Jednanie v rámci managementu NIDV a ŠPÚ (SAI – KMS)
-	Možnosti spolupráce v oblasti podpory pedagógov pre prácu s deťmi/žiakov cudzincov
Jednanie jazykovej sekcie
-	Okrúhly stôl k aktuálnym témam jazykového vzdelávania
16:00 – 18:00	Voľný program, vychádzka Prahou
02.03.2016	10:00 – 13:00	Práce v sekciách
                                    - Jazyková sekcia – Digitální technologie a blended learning ve výuce CJ
                                    - Sekcia ZUŠ – Guľatý stôl – diskusné fórum k ZUŠ v ČR a SR, predstavenie systému a možnosti spolupráce
14:00 – 17:00	Návšteva Francúzskeho inštitútu – spolupráca s NIDV
                  Návšteva ZUŠ I. Hurníka, Praha 2, Vinohrady – hospitácia a stretnutie s učiteľmi HO, VO, TO a LDO
17:30            Odjazd z Prahy
23:00	príchod do Bratislava
	
Stručný priebeh	
Účasť na pracovnom stretnutí NIDV považujem za prínos.........
Správa za ZUŠ od p. Kaščáková- Dňa 2. marca 2016 sa uskutočnilo zasadnutie zástupcov ŠPÚ a NIDV v rámci programu, v sekcii základné umelecké školy. Zástupcovia oboch krajín sa venovali problematike základných umeleckých škôl, školským reformám a edukačným procesom v spomínanej oblasti. Vedúca pracoviska za vzdelávaciu oblasť ZUŠ/SOŠ PhDr. Ilona Juhásová /NIDV ČR/, prítomným predstavila Koncepciu ďalšieho vzdelávania pedagógov ZUŠ a SUŠ v ČR. Táto vzdelávacia oblasť reaguje na vzniknutú potrebu podporiť vzdelávanie pedagogických pracovníkov a manažérov základných a stredných umeleckých škôl v súvislosti s prebiehajúcou kurikulárnou reformou a s potrebou vytvorenia samostatnej štruktúry vzdelávacích programov. Predstavenie projektu a bližšia špecifikácia bola pre zástupcov ŠPÚ veľkým prínosom a možnosťou nadviazania ďalšej spolupráce. Teoretickú časť umocnila  hospitácia a stretnutie s učiteľmi v ZUŠ Hostivař a predstavenie projektu v praxi.
Správa Za CJ od. p. Bockaničovej
Dňa 1. 3. 2016 sa uskutočnilo oficiálne prijatie delegácie z ŠPÚ v NIDV. V rámci stretnutia došlo k podpisu partnerskej zmluvy a rokovaniu o ďalších možnostiach spolupráce. 
Pracovníčky oddelenia pre cudzie jazyky sa následne dňa 1. 3. 1016 zúčastnili práce v jazykovej sekcii – Okrúhly stôl k aktuálnym témam jazykového vzdelávania. Cieľom okrúhleho stola bolo prezentovať aktuálne aktivity rôznych subjektov v nadväznosti na priority jazykového vzdelávania v ČR a SR a diskutovať o možnosti podpory jazykového vzdelávania. V programe vystúpili zástupcovia MŠMT a NIDV v Prahe, zástupca Európskej komisie, zástupcovia spoločností Open Learning, DynEd, a ďalší. Pracovníčky oddelenia pre cudzie jazyky, ŠPÚ prezentovali informácie o aktuálnych úlohách riešených v rámci cudzojazyčného vzdelávania v ŠPÚ a taktiež o projektoch experimentálneho overovania. Predstavili akreditované programy inovačného vzdelávania – Metóda CLIL vo vyučovaní všeobecnovzdelávacích predmetov v základnej škole – teoretický a praktický modul a skúsenosti so zavádzaním metodiky CLIL na Slovensku.
Dňa 2. 3. 2016 sa pracovníčky oddelenia pre cudzie jazyky zúčastnili zasadnutia a školenia krajských garantov vzdelávania učiteľov cudzích jazykov. V programe vystúpila tajomníčka NIDV, ďalej hlavná garantka jazykového vzdelávania. Vzdelávanie bolo zamerané na digitalizáciu jazykového vzdelávania a nové možnosti v učení cudzích jazykov. Pozornosť sa venovala úlohe učiteľa cudzích jazykov a modelom blended learningu pilotovaného v Českej republike. 
Následne sa pracovníčky oddelenia pre cudzie jazyky spoločne s tajomníčkou NIDV zúčastnili rokovania vo Francúzskom inštitúte. Na stretnutí s atašé pre francúzsky jazyk bol predstavený projekt MŠMT, Českej televízie a Francúzskeho inštitútu s názvom Francúzština s bielou paňou. Cieľom projektu bolo priblížiť deťom hravou formou francúzsky jazyk. Na základe krátkych sekvencií rozprávok o bielej pani si žiaci môžu rozvíjať cudzojazyčné kompetencie a jazykové činnosti a stratégie. 
Počas pracovných rokovaní so zástupcami NIDV sa diskutovalo o forme budúcej spolupráce medzi NIDV a ŠPÚ v oblasti cudzích jazykov.	
Odporúčania a záveryNadviazať formálne partnerské kontakty s NIDV v oblasti ďalšieho vzdelávania pedagógov ZUŠ  (dohoda o spolupráci na konkrétnych aktivitách)	
Nadviazať formálne partnerské kontakty s NIDV ako PRO MŠMTV ČR  (dohoda o spolupráci na konkrétnych aktivitách)	
Očakávaný prínos	
Zahraničná pracovná cesta splnila svoj účel, ktorý sa prejavil v rozvoji spolupráce s NIDV v oblasti riešenia problémov vzdelávania pedagogických a riadiacich zamestnancov ZUŠ. Predstavenie koncepcie projektu ďalšieho vzdelávania pedagógov ZUŠ zástupcami NIDV, obohatilo a poukázalo na možnosti napredovania umeleckého školstva a podnecovanie pedagógov ZUŠ k ďalšiemu vzdelávaniu. 	
Prehľad prinesenej dokumentácie a miesto jej uloženia	
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva www.minedu.sk.	
	
Súhlasím so zverejnením správy na internete.	
Správu vypracoval: Mgr. Petra Fridrichová, PhD., riaditeľka ŠPÚ	
Dátum: 10.03.2016	
Správu schválil: Mgr. Norbert Molnár, vedúci služobného úradu MŠVVaŠ SR